Sthenelos (syn Persea)

Sthenelos (starogr. Σθένελος – Sthenelos) bol v gréckej mytológii syn legendárneho hrdinu Persea a jeho manželky Andromedy. Bol kráľ Mykén a Tiryntu.

Po smrti Amfitryóna manžela Alkmény dcéry Elektryóna najstaršieho syna Persea nastúpil na trón v Mykénach a v Tirynte Sthenelos, ako jeho jediný zákonný nástupca. Sthenelos sa oženil s Nikippou, dcérou Pelopa a Hippodamie. Mali spolu tri deti, syna Eurysthea a dcéry Alkinou a Medousu.Apollodoros, Kronika, 2,4,5. 

Do mýtov sa významnejšie zapísal jeho syn Eurystheus, ktorého si vybrala Diova manželka Héra ako svoj nástroj pomsty najväčšiemu hrdinovi Heraklovi. Herakles mu proti svojej vôli musel slúžiť, lebo mu to nariadil najvyšší boh Zeus.Homér, Iliada, 19,114. 

 Referencie  

 Literatúra 


 Pozri aj 
 Zoznam kráľov Mykén

Kategória:Postavy gréckej mytológie